cyanic-selkie/wikianc huggingface dataset:
Birləşmə Tağı
Birləşmə Tağı (rəsmi Milli Birləşmə naminə üç nöqtə fərmanı abidəsi) abidəsi Şimali Koreyanın paytaxtı Pxenyan şəhərinin cənubunda yerləşir. Abidə 2001-ci ilin avqust ayında Kim İr Senin Koreyanın birləşməsi ilə bağlı təkliflərini anmaq məqsədiylə inşa edilmişdir.
Tağ Pxenyandan Koreya tərəfsiz bölgəsinə kimi uzanan birləşmə magistralı üzərində yerləşir. O, iki milli libasda olan Koreya qadınını ehtiva edir və şimal və cənubun birlikdə kürədə əks edilmiş birləşmiş Koreyanı yuxarı qaldırmaları təsvir edir. Kürə Üç Nöqtənin emblemidir; Milli yenidən birləşmənin üç prinsipi; Koryo Demokratik Federal Respublikasının qurulması planı və 10 bəndlik proqramdan ibarət bütün xalqın Böyük Birliyinin.
Abidənin alt hissəsində yenidən birləşməyə və müxtəlif fərdlərin, təşkilatların, xalqların sülh şəraitində yaşamasına dəstək mesajı verən obrazlar təsvir edilmişdir.
Tağ 2002-ci ildə poçt markaların üzərində təsvir edilmişdir.
ABŞ–Yaponiya münasibətləri
ABŞ–Yaponiya — ABŞ ilə Yaponiya arasındakı mövcud ikitərəfli əlaqələr.
Yaponiyanın ən böyük strateji müttəfiqi Amerika Birləşmiş Ştatlarıdır. Yarım əsrdən çoxdur ki, yapon hökumətinin hər bir başçısı belə bir formulanı daim təsdiq edir: “ABŞ ilə münasibətlər yapon xarici siyasətinin təməl daşıdır”. Birləşmiş Ştatlar XX əsrin ikinci yarısından etibarən “Gündoğan ölkənin” əsas müttəfiqi rolunda çıxış edir. Yaponiyanı bu ölkə ilə bağlayan, hər şeydən əvvəl, iki ölkənin qarşılıqlı iqtisadiyyatını yaradan, son dərəcə sıx, çoxtərəfli, genişmiqyaslı iqtisadi və ticarət münasibətləridir. ABŞ və Yaponiyanın qarşılıqlı ticarət əlaqələri həcminə görə dünyada ABŞ-Kanada “cütlüyü”ndən sonra ən iri, mühüm bir “cütlüyü” təmsil edir. Hələ keçən əsrin əllinci illərinin əvvəllərində qanuniləşdirilmiş hərbi-siyasi ittifaq Yaponiyanın milli təhlükəsizliyini təmin edərək, bu ölkəni Asiya-Sakit okean regionunda ABŞ-nin hərbi-siyasi iştirakının əsasında özünün vacib, qlobal müttəfiqinə çevirmişdir. Nyu-Yorkdakı Binqamton Universitetinin tədqiqatçısı Covani Erikin fikrincə, Yaponiyanın güclü sənaye və maliyyə ölkəsinə çevrilməsi ölkənin ABŞ ilə əvvəlki siyasi və iqtisadi münasibətlərindəki vassal münasibətlərini aradan qaldırmışdır.
Soyuq Müharibədən sonra münasibətlər
SSRİ-nin dağılması və “soyuq müharibə”nin sona çatması Yaponiyanın və Yapon-Amerika əməkdaşlığının gələcək taleyi haqqında sual doğururdu. ABŞ-dən fərqli olaraq Yaponiya bu tarixi hadisəyə əhəmiyyətli dərəcədə təmkinlə yanaşdı. Bu zaman Yapon cəmiyyətində və ziyalıların dairəsində gələcək dünyada Yaponiyanın yeri haqqında mübahisələr yenidən başladı. SSRİ dağılana qədər Şərqi Asiyada ABŞ-nin dinc müttəfiqi rolunda olmasına baxmayaraq, bu vəziyyət artıq həm yapon siyasi elitası, həm də ictimai dairələr üçün qənaətbəxş deyildi. Hamı Yaponiyanın beynəlxalq mövqelərinin gücləndirilməsi fikrini, ölkənin iqtisadi və siyasi nüfuzunun bərabərliyinin vacibliyini tez-tez söyləyirdi. Nəticədə 1990-cı illərdə Yaponiyanın böyük həcmdə müxtəlif modellərini müdafiə edən bir neçə elmi məktəb yarandı. Həmin məktəblərdə Yaponiyanın daxili ictimai-siyasi, hərbi-iqtisadi, mədəni həyatına dair məsələlərlə yanaşı, xarici siyasətinə aid bütün problemlər müzakirə edilirdi. “Xeyriyyə hegemonluğu” adı altında ABŞ ilə birlikdə dünyanı idarə etmək, iki ölkənin bitkin iqtisadi inteqrasiyası və birmənalı yapon üstünlüyü bu müzakirələrin başlıca qayəsi idi. Hətta Yaponiyanın “qlobal qeyri-hərbi dövlət” konsepsiyası da mövcud idi. Buna görə ölkə gələcəyin bir nümunəvi model dövləti olmalı idi. Bütün bu konsepsiyaların mənbəyi Yaponiyanın ciddi siyasi roluna cavab verməyən nəhəng iqtisadi gücü idi. Ona görə də bu ölkə dünya üçün müxtəlif vasitələrdən istifadə edirdi. Lakin dünya siyasətində Yaponiyanın rolunun artırılmasına mane olmağa çalışan dövlətlər də var idi. Lakin Yaponiya rəqabət mühitində radikal yox, liberal mövqe nümayiş etdirməklə onları zərərsizləşdirdi.
XX əsrin 90-cı illərində münasibətlər
XX əsrin 90-cı illərinin əvvəllərində bəzi məsələlərə görə Yaponiya-ABŞ münasibətlərində soyuqluq hiss olunurdu. Buna nümunə olaraq – Fars körfəzi müharibəsində Yaponiyanın rolunu, ölkədə ABŞ hərbi gücünün qüvvətlənməsini, Çin və digər Asiya ölkələrində insan hüquqlarının qorunmasına dair Amerika siyasətinə qarşı Yaponiya tərəfinin mövqeyini, Yaponiyanın sülhməramlı əməliyyatlarda və iqtisadi münasibətlərdə, hər şeydən əvvəl, ticarətdə iştirakını göstərmək olar. ABŞ hökuməti, xüsusən Bill Klinton hakimiyyəti dövründə Yaponiyadan böyük güzəştlər tələb edirdi.
1993-cü ildə ABŞ Yaponiya ilə iyirmidən çox iqtisadi-ticarət razıılaşması imzalamışdı. Öz növbəsində Yaponiya tərəfi onlara inadla müqavimət göstərirdi. 1994-cü ilin martında Bill Klinton Yaponiyaya qarşı ciddi sanksiyaların yeridilməsinə dair ona hüquq verən qərarı imzaladı. Yaponiya da cavab tədbirləri qəbul etdi.
NGC 4682
NGC 4682 — Yeni Baş Kataloqda qeydə alınmış qalaktika. Göy üzündə Qız bürcü istiqamətində yerləşir. SBc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
ABŞ–Yaponiya münasibətləri
XX əsrin 90-cı illərində münasibətlər
XX əsrin 90-cı illərinin ortalarında narazılıq o dərəcəyə çatdı ki, bir sıra siyasi xadimlər Amerikanın hərbi müdaxiləsinin labüdlüyünə dair proqnozlar səslənməyə başladı. Əgər 1985-ci ildə amerikalıların 87%-i Yaponiyaya mehribancasına yanaşırdılarsa, 1993-cü ildə onların sayı 47%-ə enmişdi. Yaponiya cəmiyyətində də münasibətlərin kəskin dərəcədə aşağı düşməsi müşahidə edilirdi. Lakin Amerika prosesləri dəyişmək məcburiyyətində qaldı. Ona görə də 1992-ci ilin yanvarında ABŞ Prezidenti Corc Buşun Yaponiyaya səfəri Yaponiya-Amerika münasibətlərində yeni keyfiyyət nümayiş etdirərək qlobal əməkdaşlıq səviyyəsinə qalxdı.
Amerika Birləşmiş Ştatlarının Asiya-Sakit okean regionuna diqqəti XX əsrdə daha da artdı. ABŞ dövlət katibinin köməkçisi U.Lord əsassız olmayaraq bəyan etdi ki, bu gün Birləşmiş Ştatlar üçün Asiya-Sakit okean regionundan vacib heç nə yoxdur. Sabah, XXI əsrdə bu meyil tam olaraq qorunacaqdır. Ona görə də doxsanıncı illər boyunca bütün Yaponiya baş nazirləri köhnə əlaqələrə sədaqəti təsdiq etdilər. Belə ki, 1992-ci il yanvarın 24-də proqram nitqi ilə parlamentdə çıxış edən Yaponiyanın 78-ci baş naziri Kiti Miyadzava bildirdi ki, bizim Birləşmiş Ştatlarla təhlükəsizliyə dair razılaşmamız Asiya-Sakit okean regionunda sülhün və çiçəklənmənin əvəzolunmaz əsası hesab olunur və Yaponiya buna ciddi surətdə riayət edəcəkdir”. Öz nitqi zamanı Yaponiyanın xarici işlər naziri Yukixiko İkeda Yaponiyanın ABŞ və BMT ilə əməkdaşlığında sözsüz sadiqliyini qeyd etdi. İkeda “soyuq müharibə”nin sona yetməsini, geniş həcmdə təhlükəli münaqişələrin azaldılmasını qeyd edərək, «soyuq müharibə» sisteminin iflasının yer kürəsinin bir çox nöqtələrində qeyri-sabitliyə gətirəcəyini söylədi. Bundan yararlanaraq o, Yaponiyanın ABŞ ilə hərbi əməkdaşlıqdan imtina etməsinin qeyri-mümkün olduğunu və hər şeydən əvvəl, müxtəlif regionlarda münaqişəli şəraitin yaranmasına gətirib çıxacağını nəzərə çarpdırdı. Yarım ildən sonra nüfuzlu “Japan Quarterly” jurnalında əsası ABŞ ilə strateji əməkdaşlığa toxunan Asiya və Sakit okean regionundakı siyasətdən bəhs edən xarici işlər nazirinin çıxışı çap olundu. O bildirirdi ki, Yaponiya hər şeydən əvvəl, regionda sabitliyi və təhlükəsizliyi təmin edən mühitdə mövcud olmalı və inkişaf etməlidir.
Yaponiyanın baş naziri Hasimoto Ryutaro tərəfindən 1996-cı il aprelin 17-də birgə Yaponiya-ABŞ təhlükəsizlik bəyannaməsi qəbul edildi. O, yalnız hər iki tərəfin mövcud siyasətdə bağlılığını deyil, həm də yapon və ABŞ əməkdaşlığının Asiya-Sakit okean regionunda strateji rolunu təsdiq edirdi. 90-cı illərin birinci yarısında daxili siyasətdəki iqtisadi və xarici ticarətdən ziyan çəkən Yaponiya-Amerika münasibətlərindəki fəallıq və yaxınlaşma xarici siyasətdə mühüm yer tuturdu. Yeni birgə əməkdaşlıq bəyannaməsi Asiya-Sakit okean regionunda ABŞ hərbi qüvvələrinin qorunmasına zəmanət verirdi. Bu da Koreya yarımadasında, Kambocada, Koreya Xalq Respublikasında və Tayvanda artıb güclənməsinə gətirib çıxarırdı. Yaponiya hökuməti Amerika Birləşmiş Ştatları ilə mövcud danışıqlar çərçivəsindəki öhdəliklərə riayət edirdi. Rəsmi surətdə “soyuq müharibə”nin sona çatması və bununla yanaşı dünyada pozucu amillərin qorunub saxlanması elan edildi.
1997-ci ilin sentyabrında hələ 1978-ci ildə qəbul olunmuş analoji sənədləri əvəz edən və 1996-cı ildə qəbul edilmiş birgə Bəyannaməni inkişaf etdirən “ABŞ və Yaponiya arasında əməkdaşlığın və hərbi yoldaşlığın əsas istiqamətləri” adlı Bəyannamə elan edildi. Bu bəyannamədə müdafiə və təhlükəsizlik sahəsində əvvəllər iki ölkə arasında imzalanan sənədlərin, başqa sözlə desək, “San-Fransisko sistemi”nin əsaslarının qüvvədə qaldığı vurğulanırdı. Əməkdaşlığın başlıca məqsədi tərəflərin böhranlı vəziyyətdə səmərəli və sürətli fəaliyyətlərinin əlaqələndirilməsinə və nəticələrin təmin olunmasına yönəlmişdir.
Təhlükəsizlik müqaviləsi Yaponiya-ABŞ hərbi ittifaqında əhəmiyyətli dəyişiklikləri əks etdirirdi: Həmin keyfiyyət dəyişiklikləri Yaponiyanın kiçik tərəfdaş statusundan bərabərhüquqlu iştirakçı statusuna keçməsi və bu keçid ilə əlaqədar olan bütün öhdəliklərlə ölçülür. “Yaponiya beynəlxalq münasibətlər forumu»nun nöqteyi-nəzərindən təhlükəsizlik sazişi hazırda Yaponiyanın müdafiə tələbatlarını arxa plana keçirir. O, ikitərəfli mühüm əməkdaşlıq mexanizmini və Asiya-Sakit okean regionunda təhlükəsizlik təminatını əlaqələndirir. Sazişdən görünür ki, ABŞ və Yaponiya onun təminatçısı kimi çıxış edirlər. Yaponiya ABŞ Prezidenti Corc Buşun Asiya ölkələrinə səfəri zamanı ABŞ-nin Şimali Koreya ilə açıq şəkildə həmrəyliyini vacib bilmədi. ABŞ-yə bildirdi ki, Yaponiya Şimali Koreyaya qarşı güc tərbiq edilməsinin tərəfdarı deyildir. Çünki bu, Asiya-Sakit okean regionunda, həmçinin Uzaq Şərqdə şəraitin gərginləşməsinə səbəb ola bilər.
XXI əsrdəki münasibətlər
Yaponiya-Amerika əməkdaşlığı XXI əsrdə də davam etməkdədir. Yaponiya Amerika iqtisadi bazarında Çinlə rəqabət aparır. Bu məsələdə Amerika ilə Yaponiyanın mövqeləri üst-üstə düşür. Buna görədir ki, artıq Amerika bazarında yeni texnologiyalara aid məhsullar üzrə Yaponiya Çin Xalq Respublikasını üstələmişdir. Eyni zamanda, Amerika da Sakit Okean regionunda Yaponiyaya özünün ən etibarlı hərbi müttəfiqi kimi istinad edir. Mövcud geosiyasi vəziyyət Rusiya-Çin münasibətləri müqabilində Amerika-Yaponiya münasibətlərinin də daha da möhkəmləndirilməsinə zərurət yaradır.
NGC 2686A
NGC 2686A, Yeni Baş Kataloqda qeydə alınmış təkrarlanmış NGC cismidir. Göy üzündə Böyük Ayı bürcü istiqamətində yerləşir. C tipli. tərəfindən ildə 182.88 sm (72 inç) ölçülü  vasitəsilə kəşf edilmişdir.
İoannina adası
İoannina Island — Yunanıstanın Epirus regionu İoannina inzibati vahidliyinə daxil olan ada. Ada İoannina gölünün daxilində yerləşir. Adanın sahəsi 0.2 km² təşkil edir. Uzunluğu 800, eni isə maksimal olaraq 500 metr təşkil edir. 2001-ci il məlumatına görə adada 347, 2011-ci il məlumatına görə isə 219 nəfər yaşayır. Əhali əsasən adada yerləşən eyni adlı qəsəbədə cəmləşmişdir.
Tarixi
Adada ilk monastır olan Aqios Nikolaos 1291-ci ildə inşa edilmişdir. Qısa bir müddət sonra ikinci bir monastırda inşa edilmişdir:Aqiou Nikolaou Ntiliou. Osmanlı dönəmində, XVII əsrdə üç monastır (Sankt Pantaleon monastırı, Metamorfoz Tou Sotiros monastırı və Qoriti İlyanın monastırı) inşa edilmişdir. Adanın kiçik qəsəbəsi 17-ci əsrdə tikilir və Əli Paşa dövründə inkişaf edir. Bu yerdə Ali Paşa Osmanlı ordusu tərəfindən təqib olunub və 1822-ci ildə öldürülmüşdür.
Mansudae Toplantı Zalı
Mansudae Toplantı Zalı — Koreya Xalq Demokratik Respublikasının qanunverici hakimiyyəti hesab olunan Yüksək Xalq Məclisinin əyləşdiyi binadır. Toplantı Zalı Pxenyan şəhərində yerləşən Koreya İnqilabı Muzeyinə bitişik yerləşir.
NGC 3498
NGC 3498, Yeni Baş Kataloqda qeydə alınmış ulduzdur. Göy üzündə Şir bürcü istiqamətində yerləşir. *3 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Mansudae Toplantı Zalı
Bina Stalinist memarlıq üslubunda inşa edilsə də üzərində müxtəlif Koreya elementləridə təsvir edilmişdir.
Ağrılı və qürurlu yaddaş, yaxud Azərbaycanın Ağ damı... (film, 2014)
Ağrılı və qürurlu yaddaş, yaxud Azərbaycanın Ağ damı… qısametrajlı sənədli televiziya filmi rejissor Vüqar Sədioğlu tərəfindən 2014-cü ildə çəkilmişdir. Film Azərbaycan televiziyasında istehsal edilmişdir. Film erməni işğalı nəticəsində viranə qalan ağrılı və qürürlu yaddaşımız Ağdamdan bəhs edir. Filmdə ermənilər tərəfindən Ağdamın və ağdamlıların başına gətirilən bəlalar əks etdirilir.
Məzmun
Film erməni işğalı nəticəsində viranə qalan ağrılı və qürürlu yaddaşımız Ağdamdan bəhs edir.
"Yaddaş bizi heç kəsin qova bilməyəcəyi yeganə cənnətdir". Nə yaxşı, Qarabağla – o müqəddəs torpaqla bağlı cənnətimiz – yaddaşımız var. Əgər bu gün övladlarımızın əlindən tutub Ağdama apara bilmiriksə, onun min bir gözəlliklərini göstərib öyünə bilmiriksə, o yaddaşa qalır əlacımız, o yaddaş gəlir karımıza. Hələlik, bəli, hələlik gözəl və vüqarlı şəhərimiz, dinc və məğrur insanların yurdu, havası, suyu, torpağı da muğam oxuyan, gül qoxuyan Ağdamla bağlı yaddaşımız ovudur bizi: Ağrılı və qürurlu yaddaşımız…
Ağdam sovet dövründə, nəinki Qarabağın, Azərbaycanın böyük elmi, iqtisadi potensiala malik iri şəhərlərindən biri idi. Ağdam, həm də Qarabağın mədəni mərkəzi, musiqi beşiyi idi..
Ermənilərin dinc torpağımıza gətirdiyi müharibə Ağdamın da cah-cəlalına, gəlhagəlli və bəxtəvər günlərinə son qoydu. İşğal nəticəsində Ağdamın 1094 kvadrat km sahəsinin 846,7 kvadrat km-i, yəni 77,4%-i, bir şəhər, bir qəsəbə, 82 kəndi Ermənistan tərəfindən işğal olunub, bütün tarixi abidələr, maddi-mədəniyyət nümunələri məhv edilib. Təəssüf ki, ermənilərin talançılığı indi də davam edir, gah Ağdamın adını dəyişib Tiqranakert qoyur, gah məhv etdikləri şəhərdə muzey açır, gah da saxta dəlillər düzəldərək guya bu yerlərdə vaxtilə ermənilərin yaşadığını söyləyirlər.
Filmdə ermənilər tərəfindən Ağdamın və ağdamlıların başına gətirilən bəlalar əks etdirilir.
Filmin üzərində işləyənlər
Ssenarist: Firuzə Nadir Rejissor: Vüqar Sədioğlu Operator: Kamran Soduyev, Tural Usubov, Fərəc Babai, Namiq Vəliyev, Qəhrəman Məmmədov, Vüqar Həsənov
Həmçinin bax
Azərbaycan filmlərinin siyahısı 2014-cü ilin Azərbaycan filmləri 2010-cu illər Azərbaycan filmlərinin siyahısı
Dirilik (jurnal)
Dirilik — Azərbaycan türklərinin milli varlığını qoruyub saxlamaq uğrunda mübarizə aparan jurnal. 1914-cü il sentyabr ayının 16-dan 1916-cı ilin ortalarına kimi çap olunmuş siyasi türk məcmuəsi.
Fəaliyyəti
240x240px|thumb|left|Jurnalın müdiri [[Əliabbas Müznib]]"Dirilik" jurnalı 1914-cü ilin sentyabr ayının 16-da mətbuat fəaliyyətinə başlamışdır. Bu jurnal Mirzə Bala Məmmədzadənin yazdığı kimi, həm də siyasi bir türk məcmuəsi idi. 1914-cü ildə 8, 1915-ci ildə 9, 1916-cı ildə isə 7 nömrəsi çap olunmuşdur. 1916-cı ilin ortalarında nəşri dayandırılmışdı. Məcmuənin sahibi-imtiyazı Əbülfəzl Mətləbzadə, müdiri isə Əliabbas Müznib idi. Məhəmməd Əmin Rəsulzadənin, Kazımoğlunun, Əbdülxalıq Cənnətinin, Əli Səttarlı, Cəfər Cabbarlının, Əliağa Vahidin iştirak etdiyi bu məcmuədə ədəbi nümunələr də oxuculara çatdırılırdı. Mətbuat tarixinin araşdırıcıları "Dirilik" jurnalını ədəbi-məfkurə mərkəzlərindən biri hesab edirlər. Cümhuriyyət ideyasının müəlliflərindən olan Məhəmməd Əmin Rəsulzadənin milli şüur konsepsiyasının proqramı olan "Dirilik nədir?" adlı məşhur əsəri də bu jurnalda çıxmışdır. Rus imperiyasının dünyaya hakim olmaq planlarından bəhs edən "Rus imperatoru Böyük Pyotrun vəsiyyətnaməsi" adlı tarixi sənəd də "Dirilik"də dərc olunmuşdur.
Məramı
thumb|Gültəkin təxəllüsü ilə şeirlər yazan dövrün maarifçisi [[Əmin Abid Gültəkin|Əmin Abid Mütəllibzadə |270x270px]] Məcmuənin ən başlıca məqsəd və məramı Azərbaycan türklərinin siyasi şüurunu formalaşdırmaq, onu milli varlığını qoruyub saxlamaq uğrunda mübarizədə birləşdirmək idi. Jurnalın ilk sayında baş mühərrir Əliabbas Müznibi "Məqsədimiz" adlı məqaləsində bəşəriyyətin son üç-dörd minillik tarixinə səyahət edir, fikirlərini ümumiləşdirir, xalqı bu tarixi imtahanlardan ibrət dərsi almağa səsləyir, fiziki və mənəvi diriliyin ölüm-dirim mübarizəsi ilə əldə edildiyini göstərir. "Dirilik"də XX əsrin əvvəlləri Azərbaycan romantik ədəbiyyatının bir sıra dəyərli nümunələri çap olunmuş, ədəbi-bədii fikrin formalaşmasına xidmət etmişdir. Əmin Abid Mütəllibzadəin, Ümmügülsümün, Rəcəb Əfəndizadənin ədəbi yazılarında vətənə məhəbbət, islam əxlaqına uyğun insani münasibətlər təbliğ olunurdu."Dirilik" bütün fəaliyyəti boyunca Azərbaycan xalqında milli mənlik şüurunun yüksəlişinə xidmət etdi. "Dirilik" Azərbaycan mətbuatı tarixində ideya rəhbəri Əliabbas Müznibin 1911-ci ildə arzu etdiyi "Mətbuatın kəlamı, əsrin kəlamı olmalıdır" şüarı ilə nəşr edildi və tarixləşdi.
Lara Qonzalez
Lara Qonzalez (d. 14 aprel 1986) — İspaniyanı təmsil edən bədii gimnast. Lara Qonzalez, İspaniyanı 2008-ci ildə baş tutan XXIX Yay Olimpiya Oyunlarında təmsil edib.
Lara Qonzalezin bacısı, Barbara Qonzalezdə bədii gimnastdır.
Karyerası
Lara Qonzalez, 2008-ci ildə İspaniyanın bayrağı altında Çinin paytaxtı Peкin şəhərində baş tutan XXIX Yay Olimpiya Oyunlarına qatıldı. O, qrup yarışlarında кomanda yoldaşları Barbara Qonzalez, İsabel Paqan, Ana Pelaz, Veronika Ruiz və Elizabet Salom ilə təsnifat mərhələsində 30.100 xal topladı və 11-ci yeri tutaraq mübarizəni dayandırdı.
Məşhəd metrosu
Məşhəd şəhər metropoliteni  — İran İslam Respublikasının ikinci böyük şəhəri və şiə-İslam dünyasının əsas ziyarətgahlarından birinin yerləşdiyi Məşhəd şəhərinin metropoliten sistemi. İlkin layihədə metorpolitenin sadə sistem üzrə qurulması nəzərdə tutulsa da, sonradan bir sıra parametrlərinə görə tamhüquqlu metropoliten kimi inşa edilmişdir. Bir xətdən və 24 stansiyadan ibarətdir. Hazırda daha iki xəttinin tikintisi davam etdirilməkdədir və bu xəttlərin inşasının 2020-ci ilə qədər başa çatdırılması nəzərdə tutulur. Hazırkı metropoliteninin inşasına 1999-cu ildə başlanılmışdır. 24 aprel 2011-ci ildə isə metro sərnişinlərin istifadəsinə verilmişdir. Səhər saat 6:30-dan axşam saat 21:30-a qədər fəaliyyət göstərir.
Tarixi
Hazırkı metropolitenin tikintisinə 1999-cu ildə başlanılmışdır. Qatarların sınaq hərəkətinə 4 yanvar 2011-ci ildə icazə verilmişdir. Rəsmi olaraq isə 24 aprel 2011-ci ildə fəaliyyətə başlamışdır.
20 fevral 2017-ci ildə ikinci xəttin ilkin mərhələsinin açılışı edilmişdir.
Birinci xətt
Uzunluğu 22.5 kilometrdir və 24 stansiyadan ibarətdir. Xəttin ilk istifadəyə verildiyi dövrlərdə isə stansiyaların sayı 22 olmuşdur. Bu stansiyalardan da cəmi 13-ü yeraltı stansiyalar olmuşdur. Xətt boyunca qatarların hərəkət müddəti 30 dəqiqədir. Xətt şəhərin şərqindəki Nahrisi rayonundan başlayır və şəhərin cənub-qərbini əhatə edən Vəkilabad rayonuna qədər uzanır.
Planlanan və inşa edilən xəttlər
Növbəti - ikinci xəttin uzunluğu 14 kilometr olacaq. Bu xətt 13 stansiyanı birləşdirəcək və şəhərin şimalından cənubuna doğru uzanacaq. Kuhsəngi və Təbərsi rayonlarını bieləşdirəcək. Bu xəttin böyük bir hissəsi artıq inşa edilmişdir. Artıq metropolitenin üçüncü xəttinin də inşasına başlanılmışdır.
NGC 3682
NGC 3682, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Reynhard Heydrix
Reynhard Tristan Oyqen Heydrix (Reinhard Tristan Eugen Heydrich; 1904-cü il martın 7-si Halle, Merzeburq, Saksoniya, Prussiya krallığı — 1942-ci il iyunun 4-də  Praqa, Bohemiya və Moraviya protektoratlığı, Üçüncü Reyx) — Nasist Almaniyasının siyasətçisi və dövlət xadimi, Reyx Təhlükəsizliyinin Baş İdarəsi rəisi (1939-1942), Bohemiya və Moraviyanın imperiya protektorunun müavini (vəzifəsini icra edən; 1941-1942). SS Oberqruppenfüreri və Polis generalı (1941-ci ildən).
“Yəhudi məsələsinin son həlli”nin təşəbbüskarlarından biri, və yəhudilərin soyqrımına təkan vermiş Vanze konfransının əsas təşkilatçısı və sonradan onun qərarlarının icraçısı olmuşdur. Heydrix Üçüncü Reyxin daxili düşmənləri ilə mübarizə üzrə fəaliyyət koordinatoru vəzifəsini yerinə yetirmişdir.
Heydrix Böyük Britaniya xüsusi xidmət orqanı "Xüsusi Əməliyyatlar İdarəsi" və Çexoslovakiyanın Qurtuluş Milli Komitəsi (Mühacir Çexoslovakiya hökuməti) tərəfindən hazırlanan və həyata keçirilən "Antropoid" diversiya əməliyyatı nəticəsində sui-qəsd cəhdindən sonra ölmüşdür. Sui-qəsdin birbaşa icraçıları agentlər Yozef Qabşik və Yan Kubiş idilər. Heydrixin ölümü günü nasistlər çex əhalisinə qarşı kütləvi terror kampaniyasına başladılar. Praqada kütləvi axtarışlara başlanıldı və 201 qadın da daxil olmaqla 1331 çex öldürüldü. 1942-ci il iyunun 9-da Heydrixin dəfni günü qisas olaraq Lidiçe və Lezaki kəndləri təmamilə məhv edildi. Əhalisi güllələndi və konsentrasiya düşərgələrinə göndərildi. Sui-qəsdçiləri gizlətdiyi üçün Çex Pravoslav Kilsəsinin yepiskopu və bir çox ruhaniləri güllələndi. Çex Pravoslav Kilsəsinin özü isə qadağan edildi.
Uşaqlıq və gənclik illəri
Reynhard Tristan Oyqen Heydrix 1904-cü il martın 7-də Halledə anadan olmuşdur. Reynhardın anası Elizabet, qızlıq soyadı Krans varlı ailəyə mənsub idi. Onun atası Oyqen Krans Drezdendəki Kral Konservatoriyasına rəhbərlik edirdi. Reynhardın atası Bruno Heydrix opera müğənnisi və bəstəkar idi. Bruno Heydrixin operaları Köln və Leypsiq teatrlarında səhnəyə qoyulmuşdu. Musiqi Heydrix ailəsinin gündəlik həyatının bir hissəsi idi. 1899-cu ildə Bruno Hallede orta təbəqə nümayəndələri uşaqları üçün musiqi məktəbi açdı, ancaq yenə də şəhərin yüksək cəmiyyətinə daxil ola bilmədi. Reynhardın anası burada fortepiano dərsi deyirdi. Reynhard gənc illərdən skripkada ifanı xüsusi ehtiras ilə edirdi. Yetkinlik yaşında olarkən Heyndrixin musiqi istedadı dinləyiciləri heyran qoyurdu.
Erkən yaşlarından Reynhard siyasətlə maraqlanırdı. Onun valideynləri irq nəzəriyyəçisi Hyuston Çemberlenin "irqlərin mübarizəsi" mövzusuna həsr olunmuş əsərini oxumuşdu. Birinci Dünya Müharibəsi başlayanda Reynhardın 10 yaşı var idi. Müharibənin sonunda Reynhard Halledəki nümayişləri və küçə qarşıdurmalarını izləmək imkanı əldə etdi.
1919-cu ildə 15 yaşlı məktəbli olan Reynhard Heydrix siyasətlə məşğul olmağa başladı və "Georg Lüdvig Rudolf Merker" adlı hərbçi millətçi təşkilata qoşuldu. Heydrix özündə döyüş ruhunu inkişaf etdirərək idmanla fəal məşğul olmağa başlayır.
1918-1919-cu illərdə Halle şəhərində pan alman gənclər birliyi olan "Milli Alman Gənclər Birliyi" təçkilatına üzv olur. Bu təşkilat Reynharda çox mülayim göründüyündən, o 1920-ci ildə "Alman Xalq Müdafiə və Hücum Birliyinə" qoşulur (Deutschvölkischer Schutz- und Trutzbund). Elə həmin il siyasi həyatda daha fəal iştirak etməyə can atan Heydrix "Lyuçius" diviziyasına qoşulur. Bu diviziyaya Haledə yerləşən gənclərin militarist vətənpərvər hərəkat ideyalarının yayıldığı könüllü qrupların bir hissəsi daxil idi. 1921-ci ildə o, yeni bir təşkilat yaratdı. Təşkilat "Alman milli gənclər dəstəsi" adlanırdı.
Hərbi donanmada xidmət
Müharibədən sonrakı Almaniyanı bürüyən iqtisadi böhran Bruno Heydrixin musiqi məktəbini iflas vəziyyətinə gətirdi. Reynhard əla skripka ifa etsə də, musiqiçi karyerası indi heç bir yaxşı gələcək vəd etmirdi. Həmçinin Heydrixin xəyalını qurduğu kimyaçı karyerası da maddi cəhətdən perspektivsiz görünürdü.
Qızılı qarağat
—  aləminin  dəstəsinin  fəsiləsinin  cinsinə aid bitki növü.
Reynhard Heydrix
Hərbi donanmada xidmət
1922-ci il martın 30-da Heydrix Kil şəhərindəki hərbi-dəniz məktəbinə daxil oldu. Donanma sərt şərəf kodeksi ilə gənc Heydrixə millətin elitası kimi görünürdü. 1926-cı ildə kolleci bitirdikdən və leytenant rütbəsi aldıqdan sonra, Heydrix donanma kəşfiyyatında xidmətə göndərildi. Gələcək Abver lideri və gələcək admiral Vilhelm Kanaris Berlin kruizerində yüksək rütbəli zabit olarkən onun karyera yüksəlişinə töhfə verməyə başladı. Kanaris ailəsi ilə Heydrix arasında münasibətlər çox yaxın idi. Məsələn, Heydrix tez-tez Kanarisin həyat yoldaşı ilə simli kvartetdə ifa edirdi.
Qızılı qarağat
Təbii yayılması
Qafqazda, Orta Asiyada, Uzaq Şərqdə, Şimali Amerikada geniş yayılmışdır. XIX əsrdən mədəni şəraitdə becərilir.
Reynhard Heydrix
Hərbi donanmada xidmət
Ancaq Heydrixin xidmət yoldaşları ilə münasibətləri o qədər də yaxşı deyildi. Bir vaxtlar atası kimi, ona da yəhudi əcdadları haqqında şayiələr mane olurdu. Hərbi Dəniz Qüvvələrində xidmət etdiyi müddətdə Heydrix daha çox idmanda, xüsusən də beşnövçülükdə fəal idi.
Qızılı qarağat
Botaniki təsviri
Hündürlüyü 2 m-ə çatan, qırmızı, çılpaq və ya xırda zoğlara malik olan kol bitkisidir. Yarpaqların uzunluğu 5 sm, eni 4 sm, növbəli, dairəvi-yumurtavari, qutucuqlu, kənarları dərin, 2-3 dişvari dilimli, hər iki tərəfdən çılpaq, qaidəsi pazvaridir. Yarpaqları payızda qızarır. Mart ayının axırı, aprel ayının əvvəllərində çiçəkləyir. Çiçək salxımları 3-7 sm uzunluqda, hər salxımda 5-15 ədəd çiçək olur. Çiçəklərin uzunluğu 1 sm, eni isə 1,5 sm, sarı, ətirlidir. Ləçəkləri narıncı-qırmızı rəngdə olmaqla kasayarpaqlarından 2 dəfə qısadır. Giləmeyvələri iyulda yetişir. Giləmeyvələri şar formalı, qara və ya qırmızımtıl-qonur, 6-8 mm diametrində olub, yeməlidir. Toxum və qələmlə çoxaldılır.
Reynhard Heydrix
Hərbi donanmada xidmət
Heydrixin arvadbaz olması barədə şayiələr yayılmağa başlamışdı. 1930-cu ilin dekabrında rəqs gecələrinin birində Heydrix gələcək həyat yoldaşı, kənd müəlliməsi Lina von Ostenlə tanış oldu. Başqa bir daha romantik versiyaya görə, Reynhard və dostları qayıqda üzən zaman yaxınlıqda iki qızın olduğu bir qayığın çöndüyünü gördülər. Sözsüz ki, gənclər qəhrəmanlıq göstərərək köməyə tələsdilər. Xilas olunan qızlardan biri Lina von Oste idi.
Qızılı qarağat
Ekologiyası
Abşeronda torpağın münbitliyinə və rütubətə davamlıdır. Yayda uzun müddət suvarılmadıqda bəzən yarpaqlarını tökür. Şaxtada bitkilər dona bilər, ancaq yazda asanlıqla bərpa olunur.
Reynhard Heydrix
Hərbi donanmada xidmət
Heydrix daha əvvəl başqa bir qadınla Kil şəhərindəki dəniz gəmiqayırma zavodunun sahibinin qızı ilə (başqa mənbələrə görə, ən böyük metallurgiya holdinqi "İG Fabernim"in sahibinin qızı) münasibət qurmuşdu. Heydrix Lina ilə nişanlandığı barədə qəzetdən kəsilmiş elanı ona yollayaraq bu əlaqəni kəsdi. Qızın atası Hərbi Dəniz Qüvvələrinin rəhbəri admiral Erix Rederə Heydrixə təzyiq etmək istəyi ilə müraciət etdi. Hərbi Dəniz Qüvvələrinin şərəf kodeksinə görə, Heydrix eyni vaxtda iki sevgi macərası yaşadığına görə ağır əxlaq pozuntusuna yol vermişdi. Gənc leytenantın davranışı Rederin özünün başçılıq etdiyi şərəf məhkəməsində baxıldı. Şərəf məhkəməsinin iclasında Rader "belə bir insanın" qızının "kəndli qızına" dəyişməyə layiq olmadığını bildirdi, Heydrix isə seçiminin şəxsi işi olduğunu və heç kimin qarışmamaq hüququ yoxdur deyə
SS-ə daxil olma
1931-ci ilin iyunun 1-də Reynhard Heydrix Hamburqda Nasional Sosialist Alman Fəhlə Partiyasına daxil olaraq 544 916 nömrəli partiyaya üzvlük vəsiqəsi aldı. Cəmisi altı həftə sonra iyulun 14-də o, SS-ə daxil oldu (bilet nömrəsi 10 120). SS hücum dəstəsinin yaraqlıları ilə birlikdə Heydrix sosialistlər və kommunistlərlə döyüşlərdə iştirak etdi.
Qızılı qarağat
Azərbaycanda yayılması
Bəzi rayonlarda, Abşeronun yaşıllıqlarında və həyətyanı sahələrdə əkilib becərilir.
Reynhard Heydrix
SS-ə daxil olma
Eyni zamanda Henrix Himmler SS-in fəaliyyətini tənzimləməyə başlayır. SS fəaliyyətinin daha yaxşı koordinasiyası, eləcə də siyasi rəqibləri izləmək və SS-in güc tədbirlərində iştirak etmək üçün təlim keçmiş kəşfiyyat xidməti tələb olunurdu. Dostu Karl fon Eberştayn vasitəsi ilə, Heydrix Himmlerlə görüşə nail oldu və ona SS kəşfiyyat xidməti yaratması üçün təkliflərini irəli sürdü. Himmler bu təklifləri bəyəndi və Heydrixə sonradan SD olaraq tanınan təhlükəsizlik xidməti yaratmağa başlamağı tapşırdı. Əvvəlcə SD-nin əsas vəzifəsi cəmiyyətdə nüfuzlu mövqe tutan insanlar barədə ittiham xarakterli materiallar toplamaq, həmçinin siyasi rəqibləri ləkələmək üçün məlumat kampaniyaları aparmaq idi.
Qızılı qarağat
İstifadəsi
Giləmeyvələrindən kompot, mürəbbə və cemlər hazırlanır. Qızılı qarağatda C vitamini 3-4 dəfə azdır. Ancaq meyvələrində çox miqdarda A vitamini (karotin) vardır. İri, qızılı-sarı çiçəklərinin güclü, xoş ətri olur. Payızda yarpaq ayaları alabəzək olur və yaşıl fonda qırmızı, sarı xallar əmələ gəlir. Sahəni bəzəmək üçün, canlı hasarın, qarışıq bordyurun tərkibində becərilir.
Reynhard Heydrix
SS-ə daxil olma
Tezliklə Heydrix Nasist partiyası üçün vacib bir şəxsə çevrildi və karyerası sürətlə yüksəldi. 1931-ci ilin dekabrında SS oberşturmbannfüreri (mayor), 1932-ci ilin iyulunda isə SS ştandartenführeri rütbəsini aldı. Eyni zamanda, Heydrix öz adının yazılışını Reynhardtdan Reynharda dəyişdi.
1933-1934-cü illərdə siyasi mübarizə
250px|thumb|left|Reynhard Heydrix (1934-cü ildə) Adolf Hitlerin 1933-cü ildə Reyxskansler vəzifəsinə təyin edilməsi hücum dəstələrinin (SA) və SS-in hakimiyyətə gəlməsi və müxalifətə qarşı repressiyaların başlanğıcı demək idi. Veymar Respublikası dövründə vəzifələri tutan məmurlar tədricən hücum dəstələri və SS-dən olanlar əvəz etdi.
NGC 708
NGC 708, Yeni Baş Kataloqda qeydə alınmış qalaktikadır. Göy üzündə Andromeda bürcü istiqamətində yerləşir. E2 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Reynhard Heydrix
1933-1934-cü illərdə siyasi mübarizə
Bununla belə, Ernst Röm rəhbərliyindəki hücum dəstələri (SA) getdikcə Hitleri daha çox narahat etməyə başlayırdı. Hitlerin hakimiyyətə yüksəlməsində müstəsna rol oynayan SA zabitləri və əsgərlərinin fikrincə fürer onlara layiq olduqları qədər səlahiyyət verməmişdir. Vəziyyəti Nasional Sosialist Alman Fəhlə Partiyasının daxilində iki qanadın olması ağırlaşdırırdı. Bunlar milli siyasətə daha çox meylli (Adolf Hitler) və digəri partiyanın ilk növbədə sosialist proqramını (Gregor Strasser) həyata keçirməli olduğuna inananlar idi. Hücum dəstələrinin üzvləri arasında daha çox ikinci, həqiqətən sosialist inqilabına ehtiyac barədə danışılırdı. Bu arada, Heydrixin SD-si Röm və onun yaxın silahdaşları haqqında gizli material toplamaqla məşğul idi. Heydrix tərəfindən toplanan materiallar SA-nın dövlət çevrilişinə hazırlaşmasına işarə edirdi. "Uzun bıçaqlar gecəsi"ndə SA-nın SS qüvvələri tərəfindən darmadağın edildikdən və Römün özü öldürüldükdən sonra, 1934-cü il iyunun 30-da Heydrix SS gruppenfüreri rütbəsini aldı. Bu aksiyada 200 nəfərə qədər insan həlak oldu. Viktor Lutse SA-nın yeni rəhbəri təyin edildi və qrum idman və təlim təşkilatına çevrildi. 250px|thumb|right|Heydrix və digər SS zabitləri həyat yoldaşları ilə birlikdə, 1937-ci il
İki güc idarəsi - SS və Vermaxt arasındakı aparat daxili mübarizədə Heydrixin rəhbəri olduğu SD ciddi şəkildə iştirak edirdi. Bu mübarizənin də nəticəsi olaraq Quru Qoşunlarının baş komandanı general-polkovnik Verner fon Frits və Müdafiə naziri Verner fon Blomberqin vəzifələrindən kənarlaşdırıldı. Heydrix bu məsələdə xüsusi rol oynadı. Hər iki hərbçi haqqında xüsusi kompromat toplanmışdır. Fon Blombergin gənc arvadı əvvəllər fahişəliklə məşğul olmuşdu. Bu informasiya böyük qalmaqala səbəb oldu və Hitler onu istefaya göndərdi. Frits isə saxta dəlillərə homoseksual əlaqədə günahlandırılaraq vəzifəsindən uzaqlaşdırıldı. Eyni zamanda, onlarla yüksək rütbəli hərbi zabitlərdə işdən çıxarıldı və ya vəzifədən azad edildi. .
Daxili təhlükəsizlik orqanlarının rəhbərliyində
250px|thumb|left|Noyabrın 8-də Himmlerin qəbulunda Hitlerə qarşı edilən sui-qəsdin istintaqının nəticələrinin müzakirəsi. 1939-cu ilin noyabr ayı. Heydrix Himmlerin sağında əyləşib. SS Reyxfürerinin təhlükəsizlik xidməti (SD) (Der Sicherheitsdienst des Reichsführers-SS) 1934-cü ilin mart ayında yaradıldı. 1936-cı ildə Himmler Almaniya polisinin başçısı oldu və Heydrix cinayət polisini ("kripto") və gizli dövlət polisini (Gestapo) özündə birləşdirən SD-nin və Alman təhlükəsizlik polisinin («zipo», Sicherheitspolizei, Sipo) rəisi təyin edildi. Təhlükəsizlik polisinin agentləri yəhudilərə, kommunistlərə, liberallara və dini azlıqlara qarşı casusluq edirdilər. SD-nin heyətinə 3000-ə yaxın agent daxil idi; 100.000-ə qədər adam isə məlumat verənlər idi. Anşlussdan sonra Heydrix Himmler ilə birlikdə Avstriyada rejim əleyhdarlarına qarşı terror təşkil etdi və Linz yaxınlığında Mauthauzen həbs düşərgəsini yaratdı.
Heydrix Almaniyanın Sudet əyalətinin və Çexiyanın işğalına hazırlıq işlərində yaxından iştirak edirdi. Hələ işğaldan əvvəl həbs olunacaq Alman mühacirlərinin, Çex kommunistlərin və Sosial Demokratlarının, yəhudilərin, keşişlərin və "Qara Cəbhə"nin üzvlərinin siyahısı tərtib edilmişdi. 1938-ci ilin yayında hər iki ölkə ümumi səfərbərlik elan etdi. Daha əvvəl həbs planlarını həyata keçirmək üçün Heydrix iki aynatsqrup (Üçüncü Reyxin hərbiləşdirilmiş ölüm eskadronları) yaratdı. Böyük Britaniya, Fransa və İtaliya 1938-ci il Münhen Konfransı zamanı Hitlerin ekspansionist siyasətinin sona çatması üçün zəmanət müqabilində Sudetin ilhaqına razılıq verdilər. Buna görə Heydrix fəaliyyətini Sudetlə məhdudlaşdırdı; 10 mindən çox çex və alman "Reyxin düşmənləri" kimi tanındı və onlardan 7000-i düşərgələrə göndərildi. Heydrix Hitleri "Praqa qəsri" üzərində Reyxin bayrağı qaldırılan zaman müşayyiət etdi.
1939-cu ildə SD, zipo və Gestapo yeni yaradılan Heydrixin rəhbərlik etdiyi Reyx Təhlükəsizliyinin Baş İdarəsinə (Reichssicherheitshauptamt, RSHA) tabe edildi. RTBİ müxalifəti sıxışdırmaqla yanaşı, məlumat toplamaq və təhlil etmək üçün güclü bir təşkilata çevrildi.
İkinci Dünya müharibəsi dövrü
Qleyvits təxribatı adını alan sərhəd münaqişəsinin planını hazırlayan Heydrix olmuşdu. Təxribatın məqsədi Almaniyanın Polşaya hücumunun yalnız Almaniyanın Polşa tərəfinin alman sakinlərinə qarşı zorakılıq aktlarına reaksiya göstərməsi kimi təqdim etmək idi. 1939-cu ilin avqustunda Polşa ordusunun formasını geyinən SS döyüşçüləri Qleyvits şəhərində alman radio yayımçısına hücum etdilər. Beynəlxalq ictimaiyyətə öldürülmüş "polyak əsgərlərin" meyitləri təqdim edildi. Əslində qətlə yetirilən "polyak əsgərlər" Zaksenhauzen həbs düşərgəsində ölən əsirlər idi. 1 sentyabr 1939-cu il tarixində Alman qoşunları Polşaya hücum etdi və İkinci Dünya Müharibəsi başladı. Polşanın işğalı zamanı Heydrixə tabe olan SS ayntsqrupları Polşa ziyalılarını, kommunistləri və yəhudiləri məhv edirdilər.
İkinci Dünya Müharibəsinin ilk illərində Heydrix təkcə təşkilati işlərlə məşğul deyildi. Hərbi Hava Qüvvələrinin ehtiyatda olan zabiti olaraq, Heydrix Fransa, Norveç və SSRİ-yə qarşı aparılan hərbi kampaniyalar zamanı Alman aviasiyasının döyüş təyyarələrində (əvvəlcə bombardmançı təyyarələrdə radist, sonra qırıcı təyyarəsi pilotu kimi) iştirak etmişdir. Belə davranış yalnız kabinetdə oturmayan, həm də hərbi əməliyyatlarda iştirak edən ideal SS zabitinin göstəricilərinə uyğun gəlirdi. Heydrixin təyyarəsi Berezina çayının şərqində vurulduqdan və Heydrix yalnız vaxtında çatan alman əsgərləri tərəfindən xilas edildikdən sonra Himmler şəxsən ona hərbi əməliyyatlarda iştirak etməyi qadağan etdi.
"Yəhudi məsələsinin son həllində" iştirak
250px|thumb|right|Polşa ərazisindəki gettoya göndərilən yəhudi uşaqlar. Heydrix Xolokostun əsas memarlarından biri və Almaniyada və işğal olunmuş ölkələrdə yəhudilərin soyqırımı planının icraçılarından idi. Həmçinin tarixçilər Heydrixi nasist elitasının ən qorxulu üzvlərindən hesab edirlər. Əbəs yerə Hitler onu "dəmir ürəkli adam" adlandırmırdı.
1941-ci ilin yayında Hitler Reyxin ali rəhbərliyinə "yəhudi məsələsinin universal həlli" üçün əmr verdi.(Gesamtlösung der Judenfrage) Əmrin sürəti məhv edilməsinə baxmayaraq, belə bir sənədin mövcudluğu Nürnberq məhkəmələrindəki sübut və ifadələrdən məlumdur. İyulun 31-də Görinq Heydərrixə Almaniyanın nəzarəti altında olan ərazilərdə hazırlıq tədbirlərinin həyata keçirilməsini nəzərdə tutan bir təlimat göndərdi. Bu planı həyata keçirmək üçün Heydrix çox sayda nazirlik və idarənin işini əlaqələndirməli idi. 1942-ci il yanvarın 20-də Berlin ətrafındakı Vanze gölünün kənarında yerləşən Marlir Villasında konfrans çağırıldı. Onun çağırılmasında əsas məqsəd yəhudilərin Avropa miqyasında qətlə yetirilməsi planını hazırlamaq idi.
Bohemiya və Moraviyanın imperiya protektoru
1939-cu ildə Alman qoşunları Çexoslovakiyanın bir hissəsini işğal etdikdən sonra, Üçüncü Reyxin protektoratı altına keçən Bohemiya və Moraviya bölgələrinin idarə edilməsi üçün iqamətgahı Praqa şəhərinin Hradçan rayonunda yerləşən imperator protektoru vəzifəsi yaradıldı. Əvvəlcə Almaniyanın keçmiş xarici işlər naziri Konstantin fon Neurat protektor vəzifəsinə təyin edildi. Onun vəzifədə olduğu müddətdə hakimiyyətin müxtəlif sahələrinin səlahiyyətlərinin toqquşması, xüsusi xidmət və ona sadiq partiya təşkilatlarının arasındakı rəqabət ilə müşayiət olunurdu. Heydrixin iştirakı ilə xüsusi xidmət orqanları Hitlerə Çex müqavimətini yatırmaqda kifayət qədər sərtlik göstərmədiyinə görə Neuratı tənqid edən hesabat hazırladılar. 250px|thumb|right|Praqada Hradçan meydanı.
1941-ci ilin sentyabr ayının sonunda Hitler Neuratı yanına çağırdı və Heydrixi ona müavin təyin etmək qərarına gəldiyini bildirdi. Bunu eşidəndə Neurat istefa etdiyini açıqladı. Buna cavab olaraq Hitler onu "qeyri-müəyyən məzuniyyətə" göndərdi və Heydrixi "Bohemiya və Moravia reyxsprotektor vəzifəsini icra edən" («Stellvertretender Reichsprotektor von Böhmen und Mähren») təyin etdi. Beləliklə, Reynhard Reyx Təhlükəsizliyinin Baş İdarəsi rəhbəri vəzifəsini qoruyaraq, həm də de-fakto imperiya protektoru oldu (fon Neurat heç vaxt vəzifəsinə geri dönmədi).
Təyinatından bir həftə sonra, Heydrix müqavimət hərəkatı ilə əlaqədə olmaqda şübhəli bilinən Çexiyanın Baş naziri Alois Eliaşa qarşı məhkəmə prosesini başlatdı. Otto Tirakın sədrliyi ilə keçirilən məhkəmə dörd saat davam etdi və Eliaş edam cəzasına məhkum edildi. Hökm Heydrix öldürüldükdən sonra icra edildi.
Sui-qəsd
250px|thumb|right|Heydrixə sui-qəsd zamanı olduğu "Mercedes Benz". 1942-ci il mayın 27-si.
Heydrixin həyatına sui-qəsd Edvard Beneşin Çexoslovakiyanın “sürgündə olan hökumət”i tərəfindən Britaniya "Xüsusi Əməliyyatlar İdarəsinin" iştirakı ilə planlaşdırılmışdı və "Müqavimətin" nüfuzunu artırmağa yönəldilmişdi. Eyni zamanda, almanların cəza tədbirləri qaçılmaz idi, lakin güman edilirdi ki, onlar da öz növbəsində əhalinin işğalçılara qarşı müqavimətini artıracaq. "Antropoid" adlanan əməliyyatın birbaşa icraçıları ingilislər tərəfindən hazırlanan agentləri Yozef Qabçik və Yan Kubiş oldu.
Əməliyyat 1942-ci il may ayının 27-də səhər Praqa ətrafındakı Liban bölgəsində Heydrixin şəhərətrafı iqamətgahı Yungfern Breşandan Praqanın mərkəzinə gedən yolda edildi. Heydrx saat 10:32-də üstü açıq avtomobildə döngəni dönərkən (cangüdənlər olmadan, yalnız bir sürücü ilə hərəkət etməyi üstün tuturdu), Qabçik "STEN" tapança-puleymotunu çıxararaq Heydrix tərəfə atəş açmağa çalışdı, ancaq silah ilişdi. Heydrix sürücüyə maşını saxlamağı əmr etdi və xidməti silahını çıxartdı. Bu anda Kubiş qumbara atdı, amma düz atmadığından qumbara maşının sağ arxa təkəri arxasında partladı. Qabırğası qırılan və dalağı partlayan Heydrix (dalağına bir metal parçası və avtomobil oturacağının döşəməsinin bir parçası sancılmışdı) maşından düşdü, lakin çox keçmədən yerə sərildi. Sui-qəsd hadisəsi baş verən vaxt oradan keçən çex polisinin yük maşını tərəfindən Reynhard Bulovka hospitalına çatdırıldı. .
Günorta saatlarında Heydrix əməliyyat olundu. Cərrah onun zədələnmiş dalağını çıxardı. Mayın 27-də Himmlerin şəxsi həkimi Karl Qebhard hospitala gəldi. O, xəstəyə böyük dozada morfin təyin etdi. İyunun 3-də səhər saatlarında Heyrixin vəziyyətinin yaxşılaşması barədə məlumat gəldi, amma günorta saatlarında o, komaya düşdü və ertəsi gün öldü. Ölümün səbəbi kimi "septik orqan çatışmazlığı" qeyd edildi. 1972-ci ildə ölüm səbəbi "anemik şok" göstərildi. Son diaqnoz bu günə qədər hələ də qoyulmayıb. .
Heydrixin ölümündən dərhal sonra həm Reyxin, həm də Sovet-Alman cəbhəsinin hərbi rəhbərlərindən və mütəffiq ölkələrinin nümayəndələrindən (o cümlədən İtaliya və Bolqarıstan polislərindən) Himmlerə çoxlu başsağlığı teleqramları gəldi. Praqada cəsədlə iki günlük vidalaşmadan sonra tabutu Berlinə gətirildi. 9 iyun 1942-ci il tarixində cənazə mərasimi keçirildi. Mərasimdə Reyxin bütün yüksək vəzifəliləri iştirak edirdi. Adolf Hitler şəxsən özü vida nitqini söylədi və nitqində Heydrixi "dəmir ürəkli adam" adlandırdı. Daha sonra çıxış edən Himmler Heydrixi "parlayan böyük bir insan" adlandırdı və alman xalqının "azadlıq mübarizəsinə fədakar töhfə verdiyini", "ürəyinin və qanının dərinliyi ilə Adolf Hitlerin dünyagörüşünü hiss etdi"yini söylədi. 250px|thumb|left|Heydrixin dəfni. Londonda nəşr edilən "Times" qəzeti Üçüncü Reyxdə ən təhlükəli insanlardan birinə “qanqster cənazəsi” keçirildiyini yazdı. Hitler ölümündən sonra Heydrixi yüksək səviyyəli partiya rəsmiləri üçün nadir mükafat olan "Alman ordeni" ilə təltif etdi (əksəriyyəti ölümündən sonra bu ordenlə təltif edildi). Anenerbe Cəmiyyəti, Heydrixin xatirəsinə cənazə kitabçası nəşr etdi. .
Heydrixin ölümündən sonra Reyx Təhlükəsizliyinin Baş İdarəsi rəhbərliyini əvvəlcə Himmleri şəxsən öz üzərinə götürdü, lakin sonra 30 yanvar 1943-cü il yanvarın 30-da onu Ernst Kaltenbrunnerə təhvil verdi. Bohemiya və Moraviyanın imperator protektoru vəzifəsinə isə SS oberstqrupenfüreri, polis general-polkovniki Kurt Dalyuge təyin edildi.
Heydrixin qəbri Berlindəki İnvalidenfridxof qəbiristanlığında, təxminən “A” zonasının mərkəzində yerləşir. Müharibədən sonra onun qəbirüstü abidəsi neo-nasistlərin ibadət yerinə çevrilməməsi səbəbindən dağıdılmışdır və hazırda onun məzarının dəfn yeri dəqiq məlum deyil. .
Heydrixin ölümünün birinci ildönümündə sui-qəsdin yerində onun büstü qoyulmuşdu. Praqa Sovet qoşunları tərəfindən azad edilməsindən sonra həmin büst dağıdıldı. 2009-cu il mayın 27-də Praqada sui-qəsdin baş verdiyi yerdə Heydrix öldürülən yerdə müqavimət qəhrəmanlarının abidəsi açıldı.
Qisas əməliyyatı
Heydrixin ölümü günü nasistlər çex əhalisinə qarşı kütləvi terror kampaniyasına başladılar. Nasisitlər Heydrixi aradan götürənlərin harada olduğunu bilən və onların yerini deməyən hər kəsin bütün ailə üzvləri ilə birlikdə güllələnəcəyini elan etdilər. Praqada kütləvi axtarışlara başlanıldı. Bu axtarışlar zamanı evlər və mənzillərdə sığınan müqavimət üzvləri, yəhudilər, kommunistlər və digər təqib olunan kateqoriyalı şəxsləri müəyyən edildi. 1331 min çex o, cümlədən 201 qadın güllələndi. .
1942-ci il iyunun 9-da Heydrixin dəfni günü qisas olaraq Lidice kəndi məhv edildi. 16 yaşdan yuxarı bütün kişilər (172 nəfər) yerindəcə güllələndi, 195 qadın Ravensbrük həbs düşərgəsinə göndərildi, uşaqlar Litzmannstadt (Umwandererzentralstelle Litzmannstadt) şəhərinin Miqrantlar Mərkəzi İdarəsinə aparıldı (Alman Umwandererzentralstelle Litzmannstadt) və sonradan alman ailələrinə paylandı və hələ də onların əksəriyyəti haqda məlumat yoxdur.
Britaniya agentlərinin gizlədikləri yer (Çexiya və Slovakiya Pravoslav Kilsəsinin Praqadakı Kiril və Mefodiy kafedral kilsəsi), müqavimət hərəkatının iştirakçısı paraşütçü Karel Çurdanın xəyanəti nəticəsində Gestapoya məlum oldu. İyunun 18-də kilsəyə basqın oldu, bu müddət ərzində bütün agentlər ciddi müqavimət göstərərək sonda intihar etdilər. Daha sonra kafedral kilsənin bütün keşişləri, Praqa Qorazd yepiskopu və Çex Pravoslav Kilsəsinin digər ruhaniləri güllələndilər. Çex Pravoslav Kilsəsinin özü isə qadağan edildi. .
Şəxsiyyəti
Heydrix bir çox stereotipik nordik keyfiyyətlərə sahib idi: buzlu sakit və uzun boylu, hündür bir sarışın. Bu görüntüyə baxmayaraq çox yüksək səsə sahib idi, buna görə "keçi" ləqəbini almışdı. Bəlkə də buna görə onun nitqlərinin çox az saysa səs yazısı qorunub saxlanılmışdır.
Heydrix rəisi Himmler üçün çox yaxşı bir köməkçi oldu (29 yaşından SD-də rəhbər vəzifələr tutdu və 35 yaşında Reyx Təhlükəsizliyinin Baş İdarəsinə rəhbərlik etdi). Məsələn, siyasi polisin partiya aparatına inteqrasiyası üçün demək olar ki, bütün işləri o görmüşdür. German Göringinə aid edilən bir zarafatda deyildiyi kimi: HHHH, Himmlers Hirn heißt Heydrich "Himmlerin beyni Heydrixdir." 250px|thumb|right|Reynhard Heydrix və Lin fon Osten Xatirələrində xarici kəşfiyyat idarəsinin rəisi Valter Şellenberg həmkarı Heydrixi belı təsvir etmişdir:
Heydrixin gəncliyi siyasi düşmənləri tərəfindən istifadə edilən yəhudi mənşəli şayiələr ilə müşayiət olunurdu. Belə ki, Heydrixin atası Bruno Heydrix 1916-cı ildə "Rimann Musiqili Ensiklopediyası"nda “Bruno Heydrix, əsl soyadı kimi Zyuss” olaraq göstərilir. 1932-ci ildə Nasist partiyasının liderlərindən biri Qregor Strasser partiyanın şəcərə mütəxəssisi Axim Qerkeyə Heydrixin yəhudi qanı daşıması haqqında məlumatları araşdırmağı əmr etdi. Qerke "Rimannın Musiqili Ensiklopediyası"ndakı məlumatların səhv olduğunu və Heydrixin nənəsinin ikinci həyat yoldaşının (Bruno Heydrix ilk evlilikdən dünyaya gəlmişdi) Zyuss soyadını daşımasını müəyyənləşdirmişdir. Müharibədən sonra Heydrixin yəhudi mənşəli olması barədə hipotez elmi araşdırmaların mövzusu olmuşdur. İsrail tarixçisi Şlomo Aronson 1966-cı ildə nəşr olunan "Heydrix və Gestapo ilə SD-nin yaranma dövrü" mövzusunda doktorluq dissertasiyasında, Heydrixin ailə səcərəsini ata tərəfində 1738-ci ilə qədər, ana səcərəsini isə 1688-ci ilə qədər müəyyənləşdirmişdir. O, onların arasında yəhudi mənşəli adam tapmamışdır. Heydrixin yəhudi əcdadlara sahib olması fikrini tarixçilərdən Üçüncü Reyxin tarixinə dair bir sıra fundamental əsərlərin müəllifi Yoahim Fest müdafiə edirdi.
Heydrixin Lina von Osten ilə evliliyindən dörd övladı var: oğulları Klaus və Hayder, qızları Zilke və Marta (Marta 1942-ci il iyulun 23-də, atasının vəfatından təxminən iki ay sonra anadan olub). Çexiyadakı qəsri miras alan Lina müstəqil şəkildə siyasi rol oynamağa çalışdı və 1940-cı illərdə Milli Sosialist torpaq becərən komunanın planlarını hazırladı, lakin bu fikrin müəllifi olan Himmlerin dəstəyinə nail ola bilmədi. 1970-ci illərdə "Müharibə cinayətkarı ilə ailə həyatı" adı ilə həyat yoldaşının Himmler və Kanaris ilə əlaqələrini şərh edən xatirələri nəşr olundu.